धर्मकोट (सतीश): 7 किसान जत्थेबंदियों के आह्वान पर भारतीय किसान यूनियन क्रांतिकारी द्वारा आज धर्मकोट दाना मंडी के आगे सड़क जाम कर नारेबाजी की गई।इस अवसर पर महासचिव पंजाब बलदेव सिंह जीरा ने कहा कि आज का जाम किसानों की मंडियों में हो रही लूट के विरोध में है, क्योंकि मौसम में नमी होने के कारण 17 प्रतिशत नमी किसी धान में नहीं है, जिसके कारण आढ़ती व शैलर मालिक मिलकर किसानों को लूट रहे हैं। 2 से 5 किलो की काट प्रति क्विंटल में लगाई जा रही है।